Vikipediyada bu adlı digər şəxslər haqqında da məqalələr var; bax: Hans.

**Hans-Yurgen Gede** (*alm.* Hans-Jürgen Gede‎; d. 14 noyabr 1956, Gelzenkirxen, Qərbi Almaniya) — Almaniyalı futbolçu və futbol məşqçisi..

Karyerası
---------

### Futbolçu

#### Klub

1968-ci ildə Drezden "Dinamo"sunda futbolçu həyatına başlamışdır. Keçmiş ADR-in ən tanınmış klubunda altı il çıxış etmişdir. Bu müddətdə beş dəfə ölkə çempionu və kubokun sahibi olub.

Peşəkar futbol karyerasına isə 1975-ci ildə doğma şəhərinin klubu olan "Şalke 04"-də yarımmüdafiəçi olaraq başlamışdır. "Şalke"də 1977-ci ilə qədər oynadı və bu müddət ərzində 33 matçda 2 qol vurdu. Daha sonra "Proyssen" klubunda çıxış etməyə başladı və dərhal əsas heyətdə yerini aldı. Gede bu klubda iki mövsüm keçirdi və 71 matçda 10 qol vurdu.

1979-cu ilin sonunda "Fortuna" (Köln) klubu ilə müqavilə imzaladı. "Fortuna" nın heyətində Gede həm də klubun kaiptanı idi. Hans-Yurgen, "Fortuna"da təxminən 12 il çıxış etdi və bu müddət ərzində 343 matçda 48 qol vurdu. 1991-ci ildə futbolçu karyerasını başa vurmuşdur.

#### Milli

1976-cı ildə Monrealda keçirilən Yay Olimpiya Oyunlarında ADR yığmasının heyətində çempion titulunu qazanıb. Millidə 100 matç keçirən Yurgen üç dəfə ölkənin ən yaxşı futbolçusu seçilib.

### Məşqçi

1985-ci ildə ADR-nın olimpiya seçməsinə ikinci məşqçi kimi təyinat aldı. Lakin AFR-sı ilə birləşmədən sonra postunu itirməli oldu. Hans-Yurgen Gede futbolçu karyerasını başa vurduqdan sonra 1991-ci ildə "Fortuna" (Düsseldorf) klubunun baş məşqçisi oldu. Lakin o, Almaniya Bundesliqasında qələbə qazanmağı bacarmayıb (7 oyunda 3 heç-heçə və 4 məğlubiyyət). Belə ki, rəhbərlik cəmi iki aydan sonra onunla əməkdaşlığı kəsib. Daha sonra "Fortuna"da idman direktoru vəzifəsində çalışıb. 1993-cü ildə Əli Pərvinin köməkçisi olmaq üçün İrana dəvət edildi və Hans-Yurgen Tehranın "Persepolis" komandasının məşqçi heyətinin üzvü oldu. 1994-cü ildə Əli Pərvinin istefasından sonra "Persepolis"in baş məşqçisi təyin edildi və 1994 mövsümünü bu klubda bitirdi.

Elə həmin ilin əvvəlində İran gənclər komandasına baş məşqçi təyin edildi. Hans-Yurgen Gede bu vəzifədə 1995-ci ilin sonuna qədər çalışdı.

1996-cı ilin ortalarında Almaniyaya qayıtdı və "KSV Hessen" klubu ilə müqavilə imzaladı, lakin növbəti mövsümün ortalarında "KSV Hessen"in baş məşqçisi vəzifəsindən qovuldu. İşdən qovulduqdan sonra 1998-ci ilə qədər çalışmadı və 1998-ci ildə bir neçə ay İranda həm yığma, həm də kluba baş məşqçilik etdi. 1999-cu ildə başqa bir alman klubu "Lippştadt-08"-ə dəvət edildi və 2001-ci ilin ortalarına qədər bu klubda çalışdı.

Elə həmin ilin ortalarında Oberhauzendən "Rot-Vayss" klubu ilə məşqçi kimi müqavilə imzaladı. "Rot-Vayss"ın məşqçilər korpusunda 2003-cü ilin əvvəlinə qədər çalışdı və daha sonra komandadan ayrıldı.

2003-cü ilin əvvəlində Özbəkistan milli futbol komandasına baş məşqçi köməkçisi kimi dəvət edildi, 2004-cü ildən isə millinin baş məşqçisi oldu. Onun komandada vəzifəsi Özbəkistan yığmasını 2006-cı il dünya çempionatına aparmaq idi. Uğursuz qarşılaşmalardan sonra Özbəkistan millisindən qovuldu.

2005—2010-cu illərdə Gede, müxtəlif ölkələrin müxtəlif klublarında çalışdı:"Şahid Qandi" (İran), "Əl-Əhli" (Bəhreyn), "Kuala-Lumpur" (Malayziya), "Neftçi" (Azərbaycan) , "Okttha Yunayted" (Myanma) və "At-Təhəddi" (Liviya).

2011-ci ilin əvvəlində İranın "İstiqlal" komandasına baş məşqçinin köməkçisi kimi dəvət edildi və burada 2011-ci ilin ortalarına qədər çalışdı. Daha sonra İranın başqa bir klubu "Zob Ahan"da köməkçi məşqçi kimi işləməyə başladı.

2013-cü ilin əvvəlində "Zob Ahan"ı tərk etdi və "Alüminium" klubunda köməkçi məşqçi oldu. Daha sonra isə klubun baş məşqçi vəzifəsində çalışmağa başladı. 2014-cü ilin əvvəlində klubdan qovuldu.

2016-cı ilin fevral-may ayları arasında "Hedefspor" (Hattingen) ilə çalışmağa başladı. Elə həmin ilin iyunundan 2017-ci ilədək Vyetnam milli komandasında çalışmışdır.

Nailiyyətləri
-------------

### Futbolçu

#### "Şalke 04"-ün heyətində

* 2Gümüş mükafatçı Bundesliqanın vitse-çempionu: 1976/1977

#### "Fortuna Köln"ün heyətində

* 2Gümüş mükafatçı Almaniya Kuboku finalçısı: 1983

### Məşqçi

#### "Persepolis"in baş məşqçisi kimi

* 2Gümüş mükafatçı Azadeqan Liqasının vitse-çempionu: 1993/1994
* 1Çempion Tehran Super Kubokunun qalibi

#### "İstiqalal"ın baş məşqçisi kimi

* 1Çempion Hafzi Kubokunun sahibi: 2010/2011

İstinadlar
----------

1. ↑  "Hans-Yurgen Gede". fussballdaten.de. 7 fevral 2010. 2010-02-03 tarixində arxivləşdirilib. İstifadə tarixi: 2020-10-14.
2. ↑  "Hans-Yurgen Gede". weltfussball.de. 7 fevral 2010. 2012-10-01 tarixində arxivləşdirilib. İstifadə tarixi: 2020-10-14.

Xarici keçidlər
---------------

* Hans-Yurgen Gede cissoccer.com saytında
* Hans-Yurgen Gede xəbərləri (terrikon.com)

| ⛭Neftçi PFK – məşqçilər |
| --- |
| 
* Qnezdov (1937)
* K. Kuznetsov (1938–1941)
* Şapoşnikov (1946)
* Parsadanov (1947)
* Çurkin (1948)
* Paseviç (1948)
* Putilin (1949)
* Paseviç (1949)
* Çurkin (1950)
* Şirəliyev (1951–1952)
* Novikov (1953–1955)
* Rasskazov (1955)
* Panyukov (1956)
* Axundov (1956)
* Timakov (1957)
* Şirəliyev (1958)
* Timakov (1958)
* K. Kuznetsov (1959)
* Krılov (1959–1960)
* Arkadyev (1961–1962)
* Məmmədov (1963–1965)
* Sokolov (1965–1966)
* Ələsgərov (1966–1970)
* Jarkov (1970)
* Məmmədov (1971–1972)
* Qryazev (1972)
* Xlıstov (1973–1975)
* Bondarenko (1976–1978)
* Netto (1979)
* Ələsgərov (1979–1982)
* Tuayev (1983–1984)
* R. Abdullayev (1984)
* Solovyov (1985)
* R. Abdullayev (1986)
* Sevidov (1987)
* Mircavadov (1987–1988)
* Y. Kuznetsov (1988)
* Mircavadov (1989)
* R. Abdullayev (1989–1991)
* Tuayev (1991)
* Ələsgərov (1991–1992)
* Kramarenko (1993)
* Ağayev (1993)
* Sadıqov (1993–1995)
* Əliyev (1995)
* Tuayev (1996–1997)
* R. Abdullayev (1997)
* Əliyev (1997)
* Tuayev (1997–1998)
* Əliyev (1998)
* Ələsgərov (1999–2000)
* Heydərov (2000)
* Namazov (2000)
* O. Abdullayev (2001)
* Özbəyov (2001)
* Tuayev (2001–04)
* Mircavadov (2004–2006)
* Qurbanov (2006–2007)
* Petrjela (2007)
* Demyanenko (2008)
* Gede (2008–2009)
* Ağayev (2009)
* Sadıqov (2009–2010)
* Əsədov (2010–2011)
* Hacıyev (2011–2013)
* Süleymanov (2013–2014)
* Hacıyev (2014)
* Əsədov (2014–2015)
* Əliyev (2015–2016)
* Qasımov (2016)
* E. Abdullayev (2016–2017)
* Əhmədov (2017)
* Bordin (2018–2020)
* Məmmədov (2020)
* Abbasov (2020–2022)
* Regekampf (2022–2023)
* Mutu (2023–)

 |